Største optag på Learnmark Gymnasium HHX og HTX nogensinde - Learnmark
Det er først og fremmest eleverne, der skaber studiemiljøet. Vi kan som skole give dem rammerne, og dem har vi siden elevtrivselsundersøgelsen i 2015 arbejdet målrettet på at gøre bedre. Her har vi blandt andet sat ekstra fokus på vores gymnasietraditioner, og vi har udbudt fritidsaktiviteter, der på tværs af uddannelser samler eleverne om faglige områder, der relaterer sig til det særlige DNA på både HHX og HTX.
Niels Yde, direktøre Learnmark Horsens
Vores medarbejdere har en stor og vigtig andel i det flotte optag. Det er dem, der hver dag motiverer eleverne og planlægger undervisning, der ud over faglighed også bidrager til elevernes personlige udvikling og dannelse.
Niels Yde, direktør Læs artikel om iværksætterkonkurrence 2019
Fra næste skoleår udbyder vi for første gang en HTX-studieretning med idræt og bioteknologi som studieretningsfag. Vi er naturligvis spændte på, hvor mange elever der vælger den studieretning, hvor de kombinerer fysisk træning med viden om, hvordan kroppen fungerer, kost og sundhed.
Niels Yde, direktør på Learnmark Horsens Læs mere om studieretningen med idræt og bioteknologi
43 elever i 2. g fra HHX og HTX er netop kommet hjem fra en fælles studierejse til New York og Washington D.C., hvor de i løbet af 14 dage har lært hinanden godt at kende på tværs af uddannelserne. I vores iværksættermiljø StartUp mødes eleverne også på tværs af uddannelser, og her profiterer de hver især af hinandens faglighed. HTX-eleverne er fx gode til at udvikle tekniske løsninger, mens HHX-eleverne har viden om blandt andet budgettering, markedsføring og forretningsplaner.
Læs mere om Millionærklubben